CELEX: 62007CA0276
Language: sl
Date: 2008-05-15 00:00:00
Title: Zadeva C-276/07: Sodba Sodišča (sedmi senat) z dne 15. maja 2008 (predlog za sprejetje predhodne odločbe Corte d'appello di Firenze – Italija) – Nancy Delay proti Universita' degli studi di Firenze, Istituto nazionale della previdenza sociale (INPS) in Italijanski republiki (Prosto gibanje delavcev – Diskriminacija na podlagi državljanstva – Kategorija lektorji na izmenjavi – Nekdanji lektorji za tuji jezik – Priznanje že pridobljenih pravic)

5.7.2008   
            
            
               SL
            
            
               Uradni list Evropske unije
            
            
               C 171/10
            
         Sodba Sodišča (sedmi senat) z dne 15. maja 2008 (predlog za sprejetje predhodne odločbe Corte d'appello di Firenze – Italija) – Nancy Delay proti Universita' degli studi di Firenze, Istituto nazionale della previdenza sociale (INPS) in Italijanski republiki
   (Zadeva C-276/07) (1)
   
   (Prosto gibanje delavcev - Diskriminacija na podlagi državljanstva - Kategorija „lektorji na izmenjavi“ - Nekdanji lektorji za tuji jezik - Priznanje že pridobljenih pravic)
   (2008/C 171/17)
   Jezik postopka: italijanščina
   Predložitveno sodišče
   Corte d'appello di Firenze
   Stranke v postopku v glavni stvari
   
      Tožeča stranka: Nancy Delay
   
      Tožene stranke: Universita' degli studi di Firenze, Istituto nazionale della previdenza sociale (INPS), Italijanska republika
   Predmet
   Predlog za sprejetje predhodne odločbe – Corte d'appello di Firenze – Razlaga člena 39 ES – Priznanje že pridobljenih pravic nekdanjim lektorjem za tuji jezik – Lektorji, zaposleni na podlagi sporazuma o kulturni izmenjavi z drugimi državami članicami („lektorji na izmenjavi“) – Uporaba načel, ki izhajajo iz sodb v zadevah C-212/99 in C-119/04.
   Izrek
   Člen 39(2) ES nasprotuje temu, da se osebi, ki je v takem položaju kot tožeča stranka v postopku v glavni stvari, ob zamenjavi pogodbe o zaposlitvi za določen čas lektorja na izmenjavi s pogodbo o zaposlitvi za nedoločen čas jezikoslovnega sodelavca in strokovnjaka za materni jezik zavrne priznanje pravic, pridobljenih od dneva njene prve zaposlitve, glede povišanja plače, delovne dobe in prispevkov za socialno varnost, ki jih je plačal delodajalec, ker bi bil domači delavec v primerljivem položaju deležen ugodnosti takega priznanja. Predložitveno sodišče mora preveriti, ali gre v postopku v glavni stvari za tak primer.
   
      (1)  UL C 211, 8.9.2007.